Finasterida

Finasterida konposatu organikoa da, C23H36N2O2 formula duena esteroideen klasekoa. Solido kristalino zuria da da. Uretan disolbaezina da, baina disolbagarria kloroformotan, alkoholetan eta DMSOn. Narritagarria da.

 Sintesia 
Hainbat molde deskribatzen dira literaturan finasterida sintetizatzeko denak zenbait urrats eskatzen diztenak. Adibide moduan progesterona lehen gai gisa usatzen duena aipa daiteke.

 Erabilera 
Finasterida usatzen da prostata handitua duten gizonezkoetan prostatako hiperplasia sintomatiko onbera tratatzeko sintomak hobetzen, gernu-erretentzio akutuaren arriskua murrizten eta kirurgia beharraren arriskua gutxiagotzen baititu. Halaber, alopezia androgenetiko arina edo moderatua  duten gizonetan ilearen berrindartze estimulaziorako ere erabiltzen da. Espainian Alocare, Biturol, Capikern, Celganol, Litace, Maxpil, Predser, Propecia eta Proscar markekin eta botika generiko gisa merkaturatzen da. Frantzian Propecia markarekin eta botika generiko gisa merkaturatzen da. Ahoz hartzen da pilula gisa nagusiki nahiz eta alopezia tratatzeko buruan jartzeko txaplatak ere merkaturatzen diren.

 Albo-ondorioak 
Albo-ondorio kaltegarriak ez dira ohikoak prostata handituta duten gizonengan; hala ere, finasterida hartzen duten gizonek arrisku handiagoa dute inpotentzia, erekzioaren disfuntzioa, libidoaren murrizketa eta eiakulazioaren nahasmendua izateko, adin bereko gizonezko osasuntsuak baino.

Txaplatak aplikatzean azkura ager daiteke aplikazio-eremuan.

 Dopina 
Finasteridak ez du balio kirol-errendimendua hobetzeko, baina zaildu egiten du errendimendua hobetzeko substantziak, hala nola esteroide anabolikoak, detektatzea. Horregatik, 2008ra arte, Munduko Dopingaren Aurkako Agentziak (AMA) substantzia debekatuen artean sailkatu zuen. Hala ere, 2009ko urtarrilaren 1etik aurrera, zerrendatik kendu zen, errendimendua hobetzeko substantzia dopatzaileak detekzio-metodoak findu direnez finasterida ez delako eraginkorra maskaratzaile gisa.

 Erreferentziak 

 Kanpo estekak 

Kategoria:5α-erreduktasaren inhibitzaileak
Kategoria:Karboxamidak
Kategoria:Depilazioa
Kategoria:Delta-laktamoak
Kategoria:Teratogenoak
Kategoria:Konposatu heteroziklikoak (4 eraztun edo gehiago)